**УТВЪРДИЛ:**

**ДИМИТЪР ЗДРАВКОВ**

*Кмет на община Садово*

**ДОКУМЕНТАЦИЯ**

ЗА УЧАСТИЕ В **ОТКРИТА ПРОЦЕДУРА** ЗА ВЪЗЛАГАНЕ НА ОБЩЕСТВЕНА ПОРЪЧКА С ПРЕДМЕТ:

***„Извършване на строително – монтажни работи при изпълнение на проект: „Рехабилитация на съществуващи общински пътища и съоръжения и принадлежностите към тях на територията на община Садово“***

**Садово, 2018 г.**

**С Ъ Д Ъ Р Ж А Н И Е:**

**ЧАСТ ПЪРВА**

Раздел I – Описание на предмета на поръчката

**ЧАСТ ВТОРА**

**УКАЗАНИЯ КЪМ УЧАСТНИЦИТЕ**

Раздел I – Изисквания към участниците

Раздел II - Изисквания и условия към гаранцията за изпълнение

Раздел III - Указания за подготовка и представяне на офертата

Раздел IV – Съдържание на офертата

Раздел V – Представяне на офертата

Раздел VI – Срок за предаване на офертата

Раздел VII – Приемане на оферти / връщане на оферти

Раздел VIII – Комуникация между възложителя и участниците

Раздел IX – Други условия

**ЧАСТ ТРЕТА**

**ОБРАЗЦИ НА ДОКУМЕНТИ и ПРИЛОЖЕНИЯ. ПРОЕКТ НА ДОГОВОР.**

**ЧАСТ ПЪРВА**

**Раздел І**

**РЕШЕНИЕ ЗА ОТКРИВАНЕ НА ОБЩЕСТВЕНАТА ПОРЪЧКА**

**Раздел ІІ**

**ОБЯВЛЕНИЕ ЗА ОБЩЕСТВЕНАТА ПОРЪЧКА**

**Раздел ІІI**

**ОПИСАНИЕ НА ПРЕДМЕТА НА ПОРЪЧКАТА**

1. Предмет на обществената поръчка

Обществената поръчка, изпълнима при условията, описани в настоящата документация за участие в процедурата, е с предмет: **„Извършване на строително – монтажни работи при изпълнение на проект: „Рехабилитация на съществуващи общински пътища и съоръжения и принадлежностите към тях на територията на община Садово“**

**2. Обект на обществената поръчка**

Обект на настоящата обществена поръчка по смисъла на чл. 3, ал. 1, т. 1, буква „б“ от ЗОП е изпълнение на строителство. Наименованието на обществената поръчка е **„Извършване на строително – монтажни работи при изпълнение на проект: „Рехабилитация на съществуващи общински пътища и съоръжения и принадлежностите към тях на територията на община Садово“,** CPV-код от Общия терминологичен речник: 45233000 „Строителни работи по изпълнение на основа на пътна настилка и настилка на пътища“

3. Данни за Възложителя

Община Садово, гр.Садово 4122, ул. „Иван Вазов“ № 2

Тел.: 03118/26-01; 03118/21-71

Факс: 03118/25-00

E-mail: obsadowo@abv.bg

Интернет адрес: [***http://www.sadovo.bg***](http://www.sadovo.bg)

4. Критерий за възлагане

На основание чл. 70, ал. 1 от ЗОП обществената поръчка се възлага въз основа на икономически най-изгодната оферта. Икономически най-изгодната оферта се определя въз основа на критерия за възлагане „оптимално съотношение качество/цена“ съгласно чл. 70, ал. 2, т. 3 от ЗОП. Методиката за определяне на комплексната оценка и начина за определяне на оценката по всеки показател е подробно описана и регламентирана в Приложение № 6 от настоящата документация.

5. Вид процедура – Открита процедура по чл. 18, ал. 1, т. 1 от ЗОП.

*Мотиви за избор на ред за възлагане*:

Провеждането на предвидената в ЗОП открита процедура гарантира в разумна степен публичност и прозрачност при възлагане изпълнението предмета на поръчката, гарантиране на максимален брой участници, както и ефективност на разходване на публични средства.

6. Обособени позиции – Поръчката не предвижда обособени позиции

1. **Възможност за представяне на варианти в офертите**

Варианти на офертите няма да се приемат.

1. Място и срок за изпълнение на поръчката

8.1. Място на изпълнение

Дейностите, предмет на настоящата обществена поръчка, ще се извършват на територията на община Садово, област Пловдив – пътища на територията на общината.

* 1. Срок на изпълнение

Срокът за изпълнение на дейностите, предмет на поръчката, започва от датата на получаване на писмено известие от страна на възложителя за започване на изпълнението по договора до изпълнение на всички поети ангажименти между страните и окончателното отчитане и приключване на проекта, но не по-късно от 13.01.2021г.

Срокът за изпълнение на строително-монтажните работи е съгласно техническото предложение на участника в календарни дни и включва срока, считано от датата на подписване на Протокол за откриване на строителната площадка и определяне на строителна линия и ниво на строежа за строежи от техническата инфраструктура (Приложение №2а към чл. 7, ал. 3, т. 2 от Наредба № 3 от 31 юли 2003 г. за съставяне на актове и протоколи по време на строителството) и приключва със съставянето и подписването на Констативен акт за установяване годността за приемане на строежа, съгласно чл. 176, ал. 1 от ЗУТ (Приложение №15 към чл. 7, ал. 3, т. 15 от Наредба № 3 от 31 юли 2003 г. за съставяне на актове и протоколи по време на строителството), съгласно Техническото предложение за изпълнение на поръчката.

***ВАЖНО!***

***Възложителят определя минимален срок за изпълнение на поръчката 600 (шестстотин) календарни дни и максимален срок за изпълнение 720 (седемстотин и двадесет) календарни дн, но не по-късно от 13.01.2021г.. При изготвяне на своите предложения участниците следва задължително да се съобразят с така посочените минимален и максимален срок за изпълнение на поръчката.***

Действието на договора за обществена поръчка се прекратява след издаване на Разрешение за ползване на обекта, при условия и по ред определени с Наредба № 2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.

Отговорността на изпълнителя при изпълнение на настоящата обществена поръчка приключва с изтичането на последния гаранционен срок, предложен от него, който не може да е по-кратък от предвидения в Наредба № 2 от 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти и чл. 160, ал. 4 и ал. 5 от ЗУТ.

9. Срок на валидност на офертите

* 1. Срокът на валидност на офертите трябва да бъде не по-малък от 6 (шест) месеца, считано от крайния срок за получаване на офертите.
  2. Възложителят може да поиска от участниците да удължат срока на валидност на офертите до сключване на договора.
  3. Участникът ще бъде отстранен от участие в процедурата за възлагане на  
     настоящата обществена поръчка, ако представи оферта с по-кратък срок на валидност  
     или откаже да удължи срока на валидност на офертата си след отправяне на покана от  
     страна на възложителя и в определения в нея срок.

10. Прогнозна стойност

**Максималната прогнозна стойност:**

Максималната прогнозна стойност на поръчката е: **5 334 340,68 лв.** (пет милиона, триста тридесет и четири хиляди триста и четиридесет лева и шестдесет и осем стотинки), без вкл. ДДС, разпределени, както следва:.

|  |  |
| --- | --- |
| **Бюджетни пера** | **Прогнозна стойност без ДДС** |
| Рехабилитация на съществуващ общински път: PDV 1190 „Катуница – Болярци – граница Община Садово - Асеновгрaд“: участък 1 от км 0+000 до км 0+215- пътно платно | **149 523,36 лв.**  (сто четиридесет и девет хиляди и петстотин двадесет и три лева и 0,36 стотинки) |
| Изграждане на тръби и защитени шахти на съществуващ общински път PDV 1190 „Катуница – Болярци – граница Община Садово - Асеновгрaд“: участък 1 от км 0+000 до км 0+215 | **21 535,41 лв.**  (двадесет и една хиляди и петстотин тридесет и пет лева и 0,41 стотинки) |
| Рехабилитация на съществуващ общински път: PDV 1190 „Катуница – Болярци – граница община Садово - Асеновград“, участък 2 от км 0+635 до км 3+415- пътно платно | **1 680 903,41 лв.**  (един милион шестстотин и осемдесет хиляди и деветстотин и три лева и 0,41 стотинки) |
| Рехабилитация на съществуващи тротоари на общински път PDV 1190 „Катуница – Болярци – граница община Садово - Асеновград“, участък 2 от км 0+635 до км 3+415 | **135 554,67 лв.**  (сто тридесет и пет хиляди и петстотин петдесет и четири лева и 0,67 стотинки) |
| Изграждане на тръби и защитени шахти на съществуващ общински път PDV 1190 „Катуница – Болярци – граница община Садово - Асеновград“, участък 2 от км 0+635 до км 3+415 | **24 637,79 лв.**  (двадесет и четири хиляди и шестстотин тридесет и седем лева и 0,79 стотинки) |
| Рехабилитация на съществуващ общински път: PDV 1190 „Катуница – Болярци – граница община Садово - Асеновград“, участък 3 от км 3+975 до км 9+475. - пътно платно | **2 836 999,74 лв.**  (два милиона осемстотин тридесет и шест хиляди и деветстотин деветдесет и девет лева и 0,74 стотинки) |
| Рехабилитация на съществуващи тротоари на общински път PDV 1190 „Катуница – Болярци – граница община Садово - Асеновград“, участък 3 от км 3+975 до км 9+475. | **206 532,29 лв.**  (двеста и шест хиляди и петстотин тридесет и два лева и 0,29 стотинки) |
| Изграждане на тръби и защитени шахти на съществуващ общински път PDV 1190 „Катуница – Болярци – граница община Садово - Асеновград“, участък 3 от км 3+975 до км 9+475. | **24 637,79 лв.**  (двадесет и четири хиляди и шестстотин тридесет и седем лева и 0,79 стотинки) |
| Непредвидени разходи | **254 016,22 лв.**  (двеста петдесет и четири хиляди и шестнадесет лева и 0,22 стотинки) |

Определената прогнозна стойност се явява и максималния финансов ресурс на възложителя за изпълнение на обществената поръчка. Офертите на участниците **не трябва да надхвърлят максималния одобрен бюджет на поръчката, както и съответните бюджети по бюджетни пера.** В цената се включват всички разходи, свързани с качественото изпълнение на поръчката в описания вид и обхват в техническата спецификация, одобрения инвестиционен проект, настоящата документация и нейните приложения.

**Участник, чието ценово предложение надхвърля определената прогнозна стойност, ще бъде отстранен от участие в настоящата процедура на основание чл. 107, т. 2, буква „а“ от ЗОП, тъй като не отговаря на предварително обявените условия на поръчката.**

11. Финансиране и начин на плащане

Финансовите средства по настоящата обществена поръчка са осигурени по **ДБФП № 16/07/02/0/00388 от 13.04.2018 г. с предмет „Рехабилитация на съществуващи общински пътища и съоръжения и принадлежностите към тях на територията на община Садово“, финансиран по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програмата за развитие на селските райони за периода (ПРСР) 2014 -2020 г., съфинансирана от Европейския земеделски фонд за развитие на селските райони (ЕЗФРСР).**

Условията и начина на плащане са уредени в проекта на договор към настоящата обществена поръчка.

**ЧАСТ ВТОРА**

**Раздел I**

**ИЗИСКВАНИЯ КЪМ УЧАСТНИЦИТЕ**

**І. ОБЩИ ИЗИСКВАНИЯ КЪМ УЧАСТНИЦИТЕ. ЛИЧНО СЪСТОЯНИЕ**

**1. Общи изисквания**

**1.1.** Участник в процедурата за възлагане на обществена поръчка може да бъде всяко българско или чуждестранно физическо или юридическо лице или техни обединения, както и всяко друго образувание, което има право да изпълнява дейностите, предмет на настоящата процедура, съгласно законодателството на държавата, в която то е установено. Възложителят не изисква обединенията да имат определена правна форма, за да участват при възлагането на поръчката, и не поставя условие за създаване на юридическо лице, когато участникът, определен за изпълнител, е обединение на физически и/или юридически лица. Участник не може да бъде отстранен от процедурата за възлагане на обществената поръчка на основание на неговия статут или на правната му форма, когато той или участниците в обединението имат право да упражняват дейностите, предмет на настоящата процедура, в държавата членка, в която са установени.

**2. Лично състояние на участниците**

2.1. От участие в процедурата се отстранява участник, когато:

2.1.1. е осъден с влязла в сила присъда, освен ако е реабилитиран, за:

а) престъпление по смисъла на чл. 108 а) от Наказателния кодекс;

б) престъпление по смисъла на чл. 159 а)- 159 г) от Наказателния кодекс;

в) престъпление против трудовите права на гражданите, по чл. 172 от Наказателния  
кодекс;

г) престъпление против младежта, по смисъла на чл. 192а от Наказателния кодекс;

д) престъпление против собствеността по чл. 194 - 217 от Наказателния кодекс;

е) престъпление против стопанството по чл. 219 - 252 от Наказателния кодекс;

ж) престъпление против финансовата, данъчната или осигурителната система,  
включително изпиране на пари, по чл. 253 - 260 от Наказателния кодекс;

з) подкуп по чл. 301 - 307 от Наказателния кодекс;

и) участие в организирана престъпна група по чл. 321 и 321а от Наказателния кодекс;

й) престъпление против народното здраве и против околната среда, по смисъла на чл. 352-353е от Наказателния кодекс.

* + 1. е осъден с влязла в сила присъда, освен ако е реабилитиран, за престъпление, аналогично на тези по т. 2.1.1, в друга държава членка или трета страна;
    2. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на участника, или аналогични задължения, установени с акт на компетентен орган, съгласно законодателството на държавата, в която кандидатът или участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила;

2.1.3.1. Основанието по **т. 2.1.3. не се прилага**, когато:

* се налага да се защитят особено важни държавни или обществени интереси;
* размерът на неплатените дължими данъци или социалноосигурителни вноски е не повече от 1 на сто от сумата на годишния общ оборот за последната приключена финансова година.
  + 1. е налице неравнопоставеност в случаите по чл. 44, ал. 5 от Закона за обществените поръчки;
    2. е установено, че:
       1. е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;
       2. не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;
    3. е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 – 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;
    4. е налице конфликт на интереси, който не може да бъде отстранен;
    5. обявен е в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл. 740 от Търговския закон, или е преустановил дейността си, а в случай че участникът е чуждестранно лице - се намира в подобно положение, произтичащо от сходна процедура, съгласно законодателството на държавата, в която е установен. Възложителят няма да отстрани от процедурата участник на посоченото основание, ако се докаже, че същият не е преустановил дейността си и е в състояние да изпълни поръчката съгласно приложимите национални правила за продължаване на стопанската дейност в държавата, в която е установен;
    6. сключил е споразумение с други лица с цел нарушаване на конкуренцията, когато нарушението е установено с акт на компетентен орган;
    7. доказано е, че е виновен за неизпълнение на договор за обществена поръчка или на договор за концесия за строителство или за услуга, довело до предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора;
    8. опитал е да:

- повлияе на вземането на решение от страна на възложителя, свързано с отстраняването, подбора или възлагането, включително чрез предоставяне на невярна или заблуждаваща информация, или

- получи информация, която може да му даде неоснователно предимство в процедурата за възлагане на обществена поръчка.

**2.1.12**. Не могат да участват в процедурата за възлагане на обществена поръчка участници, за които са налице следните национални основания за отстраняване:

2.1.12.1. осъждания за престъпления по чл. 194 – 208, чл. 213а – 217, чл. 219 – 252 и чл. 254а – 255а и чл. 256 - 260 НК (чл. 54, ал. 1, т. 1 от ЗОП);

2.1.12.2. нарушения по чл. 61, ал. 1, чл. 62, ал. 1 или 3, чл. 63, ал. 1 или 2, чл. 228, ал. 3 от Кодекса на труда (чл. 54, ал. 1, т. 6 от ЗОП);

2.1.12.3. нарушения по чл. 13, ал. 1 от Закона за трудовата миграция и трудовата мобилност в сила от 23.05.2018 г. (чл. 54, ал. 1, т. 6 от ЗОП);

2.1.12.4. наличие на свързаност по смисъла на пар. 2, т. 44 от ДР на ЗОП между участници в конкретна процедура (чл. 107, т. 4 от ЗОП);

2.1.12.5. наличие на обстоятелство по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици;

2.1.12.6. обстоятелства по чл. 69 от Закона за противодействие на корупцията и за отнемане на незаконно придобитото имущество.

Основанията по чл. 54, ал. 1, т. 1, 2 и 7 от ЗОП се отнасят за лицата, които представляват участника или кандидата, членовете на управителни и надзорни органи и за други лица, които имат правомощия да упражняват контрол при вземането на решения от тези органи, а именно:

- при събирателно дружество - лицата по чл. 84, ал. 1 и чл. 89, ал. 1 от Търговския закон;

- при командитно дружество - неограничено отговорните съдружници по чл. 105 от Търговския закон;

- при дружество с ограничена отговорност - лицата по чл. 141, ал. 1 и 2 от Търговския закон, а при еднолично дружество с ограничена отговорност - лицата по чл. 147, ал. 1 от Търговския закон;

- при акционерно дружество - лицата по чл. 241, ал. 1, чл. 242, ал. 1 и чл. 244, ал. 1 от Търговския закон;

- при командитно дружество с акции - лицата по чл. 256 във връзка с чл. 244, ал. 1 от Търговския закон;

- при едноличен търговец - физическото лице - търговец;

- при клон на чуждестранно лице - лицето, което управлява и представлява клона или има аналогични права съгласно законодателството на държавата, в която клонът е регистриран;

- прокуристите- когато лицето има повече от един прокурист, декларацията се подава само от прокуриста, в чиято представителна власт е включена територията на Република България, съответно територията на държавата, в която се провежда процедурата при възложител по чл. 5, ал. 2, т. 15 ЗОП.

- в останалите случаи, включително за чуждестранните лица - лицата, които представляват, управляват и контролират кандидата или участника съгласно законодателството на държавата, в която са установени.

*Информация относно липсата или наличието на обстоятелства се попълва в ЕЕДОП както следва:*

*В част III, Раздел А, участникът следва да попълни информация относно присъди за следните престъпления:*

*• Участие в престъпна организация – по чл. 321 и 321а от НК;*

*• Корупция – по чл. 301 – 307 от НК;*

*• Измама – по чл. 209 – 213 от НК;*

*• Терористични престъпления или престъпления, които са свързани с терористични дейности - по чл. 108а, ал. 1 от НК;*

*• Изпиране на пари или финансиране на тероризъм – по чл. 253, 253а, или 253б от НК и по чл. 108а, ал. 2 от НК;*

*• Детски труд и други форми на трафик на хора – по чл. 192а или 159а - 159г от НК.*

*В част III, Раздел Г, участникът следва да попълни информация относно присъди за престъпления по чл. 194 – 208, 213а – 217, чл. 219 – 252 и чл. 254а – 260 от НК.*

*Участниците посочват информация за престъпления, аналогични на посочените в* ***т. 2.1.1. и т. 2.1.2.*** *при наличие на присъда в друга държава членка или трета страна.*

*Информация относно липсата или наличието на обстоятелства по* ***т. 2.1.3.*** *се попълва в част III, Раздел Б от ЕЕДОП.*

*Информация относно липсата или наличието на обстоятелства по* ***т. 2.1.4.*** *се попълва в част III, Раздел В от ЕЕДОП.*

*Информация относно липсата или наличието на обстоятелства по* ***т. 2.1.1. и 2.1.2.*** *за престъпления по чл. 172 и 352 – 353е от НК се попълва в част III, Раздел В, поле 1 от ЕЕДОП. При отговор „ДА“ участникът посочва:*

*• Дата на влизане в сила на присъдата и фактическото и правното основание за постановяването й;*

*• Срока на наложеното наказание.*

*Информация относно липсата или наличието на обстоятелства по* ***т. 2.1.5. и по т. 2.1.8. до т. 2.1.11.*** *се попълва в част III, Раздел В от ЕЕДОП*

*Информация относно липсата или наличието на обстоятелства по* ***т. 2.1.12.*** *се попълва в част III, Раздел Г от ЕЕДОП*

**2.2. Мерки за доказване на надеждност**

2.2.1. Участник, за когото са налице основания за отстраняване по **т.** **2.1.** има право да  
представи доказателства, че е предприел мерки, които гарантират неговата надеждност,  
въпреки наличието на съответното основание за отстраняване. За тази цел участникът  
може да докаже, че:

а/ е погасил задълженията си по **т. 2.1.3.,** включително начислените лихви и/или глоби или че те са разсрочени, отсрочени или обезпечени;

б/ е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;

в/ е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения.

г/ е платил изцяло дължимото вземане по чл. 128, чл. 228, ал. 3 или чл. 245 от Кодекса на труда;

* + 1. Възложителят преценява предприетите от участника мерки, като отчита тежестта и конкретните обстоятелства, свързани с престъплението или нарушението. В случай че предприетите от участника мерки са достатъчни, за да се гарантира неговата надеждност, възложителят не го отстранява от процедурата. Мотивите за приемане или отхвърляне на предприетите мерки и представените доказателства се посочват в решението за класиране или прекратяване на процедурата, в зависимост от етапа, на който се намира процедурата.
    2. Участник, който с влязла в сила присъда или друг акт съгласно законодателството на държавата, в която е произнесена присъдата или е издаден актът, е лишен от правото да участва в процедури за обществени поръчки или концесии, няма право да използва предвидената в възможност за представяне на мерки за доказване на надеждност за времето, определено с присъдата или акта.
    3. Когато преди подаване на офертата участник е предприел мерки за доказване на надеждност по **т. 2.2**. (чл. 56 от ЗОП), тези мерки се описват в ЕЕДОП в полето свързано със съответното обстоятелство.
  1. **Прилагане на основанията за отстраняване**

Възложителят отстранява от процедурата участник:

2.3.1. за когото са налице основанията по **т. 2.1.,** възникнали преди или по време на процедурата;

* + 1. когато участникът в процедурата е обединение от физически и/или юридически лица и за член на обединението е налице някое от основанията за отстраняване по **т. 2.1.;**

Основанията за отстраняване се прилагат до изтичане на следните срокове:

1. пет години от влизането в сила на присъдата – по отношение на обстоятелства по чл. 54, ал. 1, т. 1 и 2 от ЗОП, освен ако в присъдата е посочен друг срок;

2. три години от датата на настъпване на обстоятелствата по чл. 54, ал. 1, т. 5, буква "а" и т. 6 и чл. 55, ал. 1, т. 2 – 5 от ЗОП, освен ако в акта, с който е установено обстоятелството, е посочен друг срок.

**2.4. Доказване липсата на основания за отстраняване**

За доказване на липсата на основания за отстраняване участникът, избран за изпълнител, представя:

1. за обстоятелствата по чл. 54, ал. 1, т. 1 от ЗОП – свидетелство за съдимост;

2. за обстоятелството по чл. 54, ал. 1, т. 3 от ЗОП – удостоверение от органите по приходите и удостоверение от общината по седалището на възложителя и на кандидата или участника;

3. за обстоятелството по чл. 54, ал. 1, т. 6 и по чл. 56, ал. 1, т. 4 от ЗОП – удостоверение от органите на Изпълнителна агенция "Главна инспекция по труда";

4. за обстоятелствата по чл. 55, ал. 1, т. 1 от ЗОП – удостоверение, издадено от Агенцията по вписванията.

Когато участникът, избран за изпълнител, е чуждестранно лице, той представя съответните документи, издадени от компетентен орган, съгласно законодателството на държавата, в която участникът е установен. В този случай, когато в съответната държава не се издават документи за посочените обстоятелства или когато документите не включват всички обстоятелства, участникът представя декларация, ако такава декларация има правно значение съгласно законодателството на съответната държава. Когато декларацията няма правно значение, участникът представя официално заявление, направено пред компетентен орган в съответната държава.

Възложителят няма право да изисква представянето на горепосочените документи, когато обстоятелствата в тях са достъпни чрез публичен безплатен регистър или информацията или достъпът до нея се предоставя от компетентния орган на възложителя по служебен път.

* 1. **Други основания за отстраняване**

Освен на основанията по **т. 2.1.** възложителят отстранява от процедурата:

* + 1. Участник, който не отговаря на поставените критерии за подбор или не изпълни друго условие, посочено в обявлението за обществена поръчка или в тази документация.
    2. Участник, който е представил оферта, която не отговаря на:

а) предварително обявените условия на поръчката;

б) правила и изисквания, свързани със социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10 от ЗОП.

* + 1. Участник, който не е представил в срок обосновката по чл. 72, ал.1 от ЗОП или чиято оферта не е приета съгласно чл. 72, ал. 3 - 5 от ЗОП.
    2. Участник, който след покана от възложителя и в определения в нея срок не удължи срока на валидност на офертата си.

2.5.5. Участници, които са свързани лица.  
„Свързани лица“ са:

а) лицата, едното от които контролира другото лице или негово дъщерно дружество;

б) лицата, чиято дейност се контролира от трето лице;

в) лицата, които съвместно контролират трето лице;

г) съпрузите, роднините по права линия без ограничения, роднините по съребрена линия до четвърта степен включително и роднините по сватовство до четвърта степен включително.

"Контрол" е налице, когато едно лице:

а) притежава, включително чрез дъщерно дружество или по силата на споразумение е друго лице, над 50 на сто от броя на гласовете в общото събрание на едно дружество или друго юридическо лице; или

б) може да определя пряко или непряко повече от половината от членовете на управителния или контролния орган на едно юридическо лице; или

в) може по друг начин да упражнява решаващо влияние върху вземането на решения във връзка с дейността на юридическо лице.

*Информацията относно липсата или наличието на обстоятелства по т. 2.5.5. се попълва в Част ІІІ, Раздел Г от ЕЕДОП.*

**2.6.** В офертата участникът декларира липсата на основанията за отстраняване и съответствие с критериите за подбор чрез представяне на единен европейски документ за обществени поръчки (ЕЕДОП). В него се предоставя съответната информация, изисквана от възложителя.

Когато участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен ЕЕДОП, който съдържа горепосочената информация.

Възложителят може да изисква от участниците по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.

Преди сключването на договор по обществената поръчка възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива.

Възложителят няма право да изисква документи, които вече са му били предоставени или са му служебно известни.

II. КРИТЕРИИ ЗА ПОДБОР НА УЧАСТНИЦИТЕ

Възложителят определя критерии за подбор, които не съставляват показатели за оценка на офертите, а определят минималните изисквания за допустимост на участник в процедурата.

При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

Участникът трябва да отговаря на следните минимални изисквания:

**1. Критерии за подбор, относно годността (правоспособността) за упражняване на професионална дейност**

1. **Изисква се** участникът да има регистрация в Централния професионален регистър на строителя, съгласно Закона за камарата на строителите за изпълнение на строежи с обхват втора група, минимум трета категория по смисъла на чл. 5, ал. 6, т. 2.3.1. от Правилника за реда за вписване и водене на ЦПРС, издаден от Председателя на КСБ, обн. ДВ бр. 101 от 22.11.2013г. във връзка с чл.137, ал.1, т.3, буква „а” от ЗУТ, която да му позволява извършването на строителните работи, предмет на настоящата поръчка, а за чуждестранно лице - еквивалентен документ или декларация от компетентните органи, съгласно националния му закон за вписването на лицето в съответен професионален регистър на държавата, в която е установен, допускащ съгласно законодателството на държавата, в която лицето е установено и осъществява дейността си, извършване на строителните работи, които са предмет на настоящата обществена поръчка, придружен с превод на български език. В случай на участник-обединение, което не е юридическо лице изискването се отнася до участника/участниците, които ще извършват дейностите по строителство..

***Удостоверяване:*** За удостоверяване на поставеното изискване участниците декларират в ЕЕДОП, Част IV: Критерии за подбор, раздел А. Годност на данните за вписването в ЦПРС, посочваща уеб адрес, орган или служба, издаващи документа, точно позоваване на документа, а за чуждестранни лица съответен еквивалентен документ или декларация или удостоверение от компетентните органи съгласно националния му закон за вписването на лицето в съответен професионален регистър на държавата, в която е установен, допускащ съгласно законодателството на държавата, в която лицето е установено и осъществява дейността си, извършване на строителните работи обект на настоящата обществена поръчка, придружен с превод на български език.

ЕЕДОП се подава и от всеки от участниците, членовете на обединения, подизпълнителите или третите лица.

***Доказване:***

При условията на чл. 67, ал. 5 от ЗОП участникът, а при сключване на договор - избраният изпълнител, представя Заверено копие на Удостоверение за вписване в Централния професионален регистър на строителя към Камарата на строителите и регистрационен талон.

Когато участникът е чуждестранно лице, следва да представи копие от документ, удостоверяващ вписването му в аналогичен регистър, съгласно законодателството на държавата членка, в която са установени.

При участие на обединения, които не са юридически лица, съответствието с критерия за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

Подизпълнителите трябва да отговарят на горепосочените критерии за подбор, съобразно вида и дела от поръчката, който ще изпълняват, и за тях да не са налице основания за отстраняване от процедурата

**Съгласно чл. 67, ал. 8 от ЗОП, Възложителят няма право да изисква документи, които вече са му били предостави или са му служебно известни.**

**2. Критерии за подбор, относно икономическо и финансово състояние**

**2.1.** **Изисква се** **у**частникът да е реализирал общ оборот[[1]](#footnote-1) в размер на минимум 10 000 000 лв. (десет милиона лева ). За участник - чуждестранно лице оборотът се изчислява по официалния курс на БНБ за съответната валута в лева към датата на подаване на офертата.

***Удостоверяване:*** *За удостоверяване на поставеното изискване участниците попълват данни за общия оборот за съответните финансови години съгласно годишните им финансови отчети в* ***ЕЕДОП, Част IV: Критерии за подбор, раздел, Б.Икономическо и финансово състояние, поле 2а.***

***Доказване***:

При условията на чл. 67, ал. 5 от ЗОП възложителят може да изиска документи, чрез които се доказва декларираната в ЕЕДОП информация:

- Справка за оборота за последните 3 (три) приключили финансови години, в зависимост от датата, на която участникът е учреден или е започнал дейността си.

При сключване на договор, избраният изпълнител представя справка за оборота за последните 3 (три) приключили финансови години, в зависимост от датата, на която участникът е учреден или е започнал дейността си.

Забележка: Когато по основателна причина участник не е в състояние да представи поисканите от възложителя документи, той може да докаже своето икономическо и финансово състояние с помощта на всеки друг документ, който възложителят приеме за подходящ.

Участникът може да се позовава на капацитета на трети лица, независимо от правната връзка между тях, за да докаже съответствието си с критериите за финансово и икономическо състояние. Когато участникът се позовава на капацитета на трети лица, той трябва да докаже, че ще разполага с техните ресурси, като представи документи за поетите от третите лица задължения.

Третите лица трябва да отговарят на съответните критерии за подбор, за доказване на които кандидатът или участникът се позовава на техния капацитет и за тях не са налице основанията за отстраняване от процедурата.

В случай, че участникът се позове на капацитета на трети лица за доказване на съответствието с критериите, свързани с икономическото и финансовото състояние, участникът и третите лица носят солидарна отговорност за изпълнение на поръчката.

При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

**2.2. Изисква се** участникът да има сключена валидна застраховка “Застраховка за професионална отговорност на участниците в проектирането и строителството” по чл. 171, ал. 1 от ЗУТ за лица регистрирани на територията на Република България или еквивалентна за чуждестранни лица, в съответствие със законодателството на държавата в която са установени.

Участникът трябва да има сключена валидна застраховка „Професионална отговорност“ с минимално покритие в размер на 200 000 (двеста хиляди) лв., съгласно чл. 5, ал. 2, т. 3 от Наредбата за условията и реда за задължително застраховане в проектирането и строителството.

***Удостоверяване:*** *За удостоверяване на поставеното изискване участниците попълват данни (застрахователна сума, уеб адрес, орган или служба, издаващи документа, точно позоваване на документа - №, дата на издаване, вида на застрахованата дейност и период на вализност) в* ***ЕЕДОП, Част IV: Критерии за подбор, раздел, Б. Икономическо и финансово състояние, т.5***.

***Доказване***: При условията на чл. 67, ал. 5 от ЗОП участникът, а при сключване на договор - избраният изпълнител, представя заверено копие на валидна застраховка „Професионална отговорност“ или еквивалентна застраховка за професионална отговорност, или гаранция в друга държава - членка на Европейския съюз, или в страна по Споразумението за Европейското икономическо пространство.

За участник, установен/регистриран в Република България, застраховката за професионална отговорност следва да бъде съгласно чл.171, ал.1 от Закона за устройство на територията (ЗУТ). За участник, установен/регистриран извън Република България застраховката за професионална отговорност следва да бъде еквивалента на тази по чл.171, ал.1 от ЗУТ, но направена съгласно законодателството на държавата, където е установен/ регистриран участника.

**Съгласно чл. 67, ал. 8 от ЗОП, Възложителят няма право да изисква документи, които вече са му били предоставени или са му служебно известни.**

**3. Критерии за подбор, относно технически и професионални способности**

**3.1.** **Изисква** се участникът в процедурата през последните 5 (пет) години от датата на подаване на офертата, да е изпълнил поне 1 (една) дейност с предмет, идентичен или сходен с предмета на настоящата обществена поръчка.

***Забележка***: *Под „строителна дейност с предмет, идентичен или сходен“ с предмета на настоящата обществена поръчка, следва да се разбира: изпълнение на СМР или СРР в областта на инфраструктурното строителство.*

Възложителят не поставя изискване за изпълнени от Участниците дейности с конкретен обем на дейността, който да се приема като идентичен или сходен с обема на настоящата обществена поръчка.

*Пояснения:* Дейностите (строителството), се считат за „изпълнени”, когато за завършения строеж, по реда на чл. 176, ал. 1 от ЗУТ е съставен Констативен акт за установяване годността за приемане на строежа - обр. 15 към Наредба № 3/2003 г. за съставяне на актове и протоколи по време на строителството, или друг документ за предаване и приемане на строежа от Възложителя.

***Удостоверяване:*** При подаването на офертата си, Участникът декларира съответствие с това от минималните изисквания, само посредством попълване на изискуемата информацията в Част IV „Критерии за подбор“, Раздел В „Технически и професионални способности“, т. 1а) от ЕЕДОП, като за всяко, посочено като изпълнено от него строителство предостави данни и информация относно: (1) строителните работи, които са изпълнени и са идентични или сходни с предмета на поръчката, чрез посочване на обекта и вида на изпълнените строителни интервенции; (2) лицето, получило строителните дейности (Възложител/Инвеститор); (3) стойност на изпълнените строителни работи; (4) датата, на която е приключило изпълнението на строителните дейности (датата, на която е съставен Констативния акт по чл. 176, ал. 1 от ЗУТ за установяване на годността за приемане на строежа – обр. 15 към Наредба № 3/2003 г. за съставяне на актове и протоколи по време на строителството).

В случаите, в които Участникът декларира строителни дейности при изпълнението на които е участвал като партньор в Обединение или като подизпълнител, се описва само тази част от дейностите, които Участникът сам е изпълнил и за които може да представи съответните доказателства.

***Доказване:*** На основание и при условията на чл. 67, ал. 5 и ал. 6 от ЗОП, в хода на процедурата или преди сключване на договора за възлагане изпълнението на обществената поръчка/съответната обособена позиция, за доказване съответствие с поставеното минимално изискване се представят документите по чл. 64, ал. 1, т. 1 от ЗОП, чрез които се доказва достоверността на декларираната в ЕЕДОП информация, а именно:

(1) Списък на строителството, идентично или сходно с предмета на поръчката, изпълнено през последните 5 години, считано от датата на подаване на офертите;

(2) Удостоверения за добро изпълнение за всяко съответно строителство, посочено в Списъка по предходната точка, съдържащи посочване на стойността, датата, на която е приключило изпълнението, мястото и вида на строителството (СМР/СРР), както и дали е изпълнено в съответствие с нормативните изисквания.

***При участие на обединение, което не е юридическо лице, изискването доказва от един или повече участници в обединението, съобразно разпределението на участието на лицата при изпълнение на дейностите, предвидено в договора за създаване на обединението. При участие на обединение, което не е юридическо лице удостоверяването на поставеното изискване се извършва чрез попълване на съответния раздел в ЕЕДОП, който е представен от тези членове на обединението, чрез които се доказва съответствието с изискването.***

***В случай, че участникът е посочил в офертата си, че ще ползва подизпълнители, същите следва да отговарят на горепосоченото изискване съобразно вида и дела от поръчката, който ще изпълняват. Когато участникът предвижда участие на подизпълнители удостоверяването на годността се извършва чрез попълване на съответния раздел в ЕЕДОП, който е представен от подизпълнителя/ите.***

**3.2 Изисква** се участникът в процедурата да разполага с ръководен състав – квалифициран и опитен инженерно-технически екип с определена професионална компетентност за изпълнението на поръчката, включващ най-малко:

**3.2.1. «Технически ръководител» (1 бр.):**

**3.2.1.1.**Да притежава диплома от акредитирано висше училище с квалификация "строителен инженер", "инженер" или "архитект" или средно образование с четиригодишен курс на обучение и придобита професионална квалификация в областите "Архитектура и строителство" и "Техника".

**3.2.1.2.** Да притежава професионален опит по специалността в строителството, който е минимум 5 (пет) години, през които да е изпълнил като „Технически ръководител”, минимум 1 (една) дейност при извършване на строително-монтажни работи по изграждане и/или реконструкция и/или рехабилитация и/или ремонт на пътна мрежа или улична мрежа.

**3.2.2. «Експерт по контрол на качеството» (1 бр.):**

**3.2.2.1.**Да притежава валидно удостоверение / сертификат удостоверяващ завършено обучение за лице осъществяващо контрол на качеството или еквивалентен документ;

**3.2.2.2.** Да е изпълнил като „Експерт по контрол на качеството”, минимум 1 (една) дейност при извършване на строително-монтажни работи по изграждане и/или реконструкция и/или рехабилитация и/или ремонт на пътна мрежа или улична мрежа.

**3.2.3.«Експерт по безопасност и здраве» (КБЗ) (1 бр.)**

**3.2.3.1.** Да притежава валидно удостоверение за Координатор по безопасност и здраве в строителството, съгласно Наредба № 2/2004 на МРРБ или еквивалентен документ за чуждестранни лица;

**3.2.3.2.** Да е изпълнил като „Експерт по безопасност и здраве” минимум 1 (една) дейност при извършване на строително-монтажни работи по изграждане и/или реконструкция и/или рехабилитация и/или ремонт на пътна мрежа.

Уточнение: При използването на експерти - чуждестранни лица, доказването на съответствие с поставените изисквания за образователно - квалификационна степен се удостоверява и с посочване на еквивалентни на изброените по-горе специалности. Прилагат се разпоредбите на Директива 2005/26/ЕО, както и условията и реда за признаване на професионални квалификации, придобити в други държави членки и в трети държави, с цел достъп и упражняване на регулирани професии в Република България, приети с Решение на Министерски съвет № 352 от 21.05.2015 г. Прилага се също ио чл. 59 „Прозрачност“ от изменената Директива 2005/36/ЕО на Европейския парламент и на Съвета от 7 септември 2005 година относно признаването на професионалните квалификации

***Доказване:*** При подаване на офертата участникът декларира съответствие с поставеното изискване чрез представяне на Единния европейски документ за обществени поръчки (ЕЕДОП), като представи списък на персонала, който ще изпълнява поръчката, и/или на членовете на ръководния състав, които ще отговарят за изпълнението, в който е посочена професионална компетентност на лицата, а именно:

* *Образование* (степен, специалност, година на дипломиране, № на диплома, учебно заведение)
* *Професионална квалификация* (направление, година на придобиване, № на издадения документ, издател)
* *Професионален опит* (месторабота, период, длъжност, основни функции, участие в проекти сходни с предмета на поръчката)

Информацията се попълва в Част IV, раздел буква В, т. 6) от ЕЕДОП.

При условията на чл. 67, ал. 5 от ЗОП възложителят може да изиска документи, чрез които се доказва декларираната в ЕЕДОП информация - Списък на персонала, който ще изпълнява поръчката, и/или на членовете на ръководния състав, които ще отговарят за изпълнението, в който е посочена професионална компетентност на лицата;.

При сключване на договор, избраният изпълнител представя Списък на персонала, който ще изпълнява поръчката, и/или на членовете на ръководния състав, които ще отговарят за изпълнението, в който е посочена професионална компетентност на лицата;

***При участие на обединение, което не е юридическо лице, изискването доказва от един или повече участници в обединението, съобразно разпределението на участието на лицата при изпълнение на дейностите, предвидено в договора за създаване на обединението. При участие на обединение, което не е юридическо лице удостоверяването на поставеното изискване се извършва чрез попълване на съответния раздел в ЕЕДОП, който е представен от тези членове на обединението, чрез които се доказва съответствието с изискването.***

***В случай, че участникът е посочил в офертата си, че ще ползва подизпълнители, същите следва да отговарят на горепосоченото изискване съобразно вида и дела от поръчката, който ще изпълняват. Когато участникът предвижда участие на подизпълнители удостоверяването на годността се извършва чрез попълване на съответния раздел в ЕЕДОП, който е представен от подизпълнителя/ите.***

**3.3**. **Изисква се участникът да прилага следните системи:**

Участникът да прилага системи за управление на качеството и системи или стандарти за опазване на околната среда, както следва:

* Система за управление на качеството съгласно стандарта БДС EN ISO 9001:2008/2015 или еквивалентен с обхват сходен на предмета на поръчката;
* Система за управление на околната среда съгласно стандарта БДС EN ISO 14001:2004/2015 или еквивалентен с обхват сходен на предмета на поръчката;

Под идентичен или сходен обхват с предмета на поръчката следва да се разбират обхват в областта на изграждане и/или реконструкция и/или рехабилитация и/или ремонт на пътна мрежа или улична мрежа и съоръженията, към тях - изпълнение на строително-ремонтни работи

***Доказване:*** При подаване на офертата участникът декларира съответствие с изискването, чрез попълване на Част IV, раздел Г от ЕЕДОП като посочи и вида, номера и дата на валидност на съответните сертификати.

При условията на чл. 67, ал. 5 от ЗОП възложителят може да изиска документи, чрез които се доказва декларираната в ЕЕДОП информация - копия на валидни сертификати за система за управление на качеството съгласно стандарта БДС EN ISO 9001:2008/2015 или еквивалентен и система за управление на околната среда съгласно стандарта БДС EN ISO 14001:2004/2015 или еквивалентен обхват сходен на предмета на поръчката.

Възложителят приема еквивалентни сертификати, издадени от органи, установени в други държави членки, както и други доказателства за еквивалентни мерки за осигуряване на качеството и управление на околната среда, когато участника не е имал достъп до такива сертификати или е нямал възможност да ги получи в съответните срокове по независещи от него причини. В този случаи участника трябва да е в състояние да докаже, че предлаганите мерки са еквивалентни на изискваните.

Сертификатите трябва да са издадени от независими лица, които са акредитирани по съответната серия европейски стандарти от Изпълнителна агенция "Българска служба за акредитация” или от друг национален орган за акредитация, който е страна по Многостранното споразумение за взаимно признаване на Европейската организация за акредитация, за съответната област или да отговарят на изискванията за признаване съгласно чл. 5 а, ал. 2 от Закона за националната акредитация на органи за оценяване на съответствието.

При сключване на договор, избраният изпълнител представя копия на валидни сертификати за система за управление на качеството съгласно стандарта БДС EN ISO 9001:2008/2015 или еквивалентен и система за управление на околната среда съгласно стандарта БДС EN ISO 14001:2004/2015 или еквивалентен обхват сходен на предмета на поръчката.

При участие на обединение, изискването се прилага за тези съдружници в обединението, които ще изпълняват дейностите/работите по извършване на строително-монтажните работи, предмет на поръчката, т. е. валидни сертификати или еквивалентни трябва да притежават единствено и само, съдружниците в обединението, които ще изпълняват дейностите/работите по извършване на строително-монтажните работи, предмет на поръчката.

**3.4. Изисква се** Участникът трябва да разполага с оборудване за изпълнение на обществената поръчка - строителни машини и техническо оборудване за изпълнение на обществената поръчка, под формата на собствени и/или наети и/или друга форма на официален ангажимент за срока на изпълнение на поръчката, минимум със следното оборудване:

* Асфалтополагач - 1 брой
* Пътна фреза- 1 брой
* Самосвал - 4 броя
* Валяк еднобандажен вибрационен 16 тона - 1 брой
* Валяк двубандажен вибрационен 9 тона - 1 брой
* Валяк гумен - 1 брой
* Моторна метла - 1 броя
* Автогудронатор - 1 брой
* Комбиниран багер - 1 брой
* Автогрейдер- 1 бр.
* Багер кофа 1-1,5 м3 – 2 броя

***Доказване:*** При подаване на офертата участникът декларира съответствие с поставеното изискване чрез представяне на Единния европейски документ за обществени поръчки (ЕЕДОП), като представи декларация за инструментите, съоръженията и техническото оборудване, които ще бъдат използвани за изпълнение на поръчката с посочени - вид , брой , основание за ползване.

*Информацията се попълва в Част IV, раздел буква В, т. 9) от ЕЕДОП.* При условията на чл. 67, ал. 5 от ЗОП възложителят може да изиска документи, чрез които се доказва декларираната в ЕЕДОП информация — декларация за инструментите, съоръженията и техническото оборудване, които ще бъдат използвани за изпълнение на поръчката.

***ЗАБЕЛЕЖКА: Преди сключването на договор за обществена поръчка възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такиви.***

**Съгласно чл. 67, ал. 8 от ЗОП, Възложителят няма право да изисква документи, които вече са му били предоставени или са му служебно известни.**

III. ИЗПОЛЗВАНЕ КАПАЦИТЕТА НА ТРЕТИ ЛИЦА

1. Участниците могат да се позоват на капацитета на трети лица, независимо от  
правната връзка между тях, по отношение на критериите, свързани с техническите  
способности и професионалната компетентност.

2. По отношение на критериите, свързани с професионална компетентност,  
участниците могат да се позоват на капацитета на трети лица само ако лицата, с чиито  
образование, квалификация или опит се доказва изпълнение на изискванията на  
възложителя, ще участват в изпълнението на частта от поръчката, за която е необходим  
този капацитет.

**3**. Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения. Доказателства за разполагане с ресурсите на третите лица се представят от участника, определен за изпълнител, или при поискване в хода на процедурата в случаите на чл. 67, ал. 5 и 6 от ЗОП.

1. Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата. Възложителят изисква от участника да замени посоченото от него трето лице, ако то не отговаря на някое от тези условия по чл. 65, ал. 4 от ЗОП.

В срок до 5 работни дни от получаването на протокола по чл. 54, ал. 7 от ППЗОП участниците, по отношение на които е констатирано несъответствие или липса на информация, могат да представят на комисията нов ЕЕДОП и/или други документи, които съдържат променена и/или допълнена информация. Допълнително предоставената информация може да обхваща и факти и обстоятелства, които са настъпили след крайния срок за получаване на оферти или заявления за участие. Тази възможност се прилага и за третите лица, посочени от участника. Участникът може да замени трето лице, когато е установено, че третото лице не отговарят на условията на възложителя, когато това не води до промяна на техническото предложение.

1. Всяка оферта трябва да съдържа информация за частта, в чието изпълнение третото лице ще участва, респ. видовете работи от предмета на поръчката. Когато няма да бъдат използвани трети лица, това се отбелязва в ЕЕДОП.
2. **Когато участникът е посочил, че ще използва капацитета на трети лица за доказване на съответствието с критериите за подбор, за всяко от тези лица се представя отделен ЕЕДОП, който съдържа информацията по чл. 67, ал. 1 от ЗОП.**

*Офертата трябва да съдържа единен европейски документ за обществени поръчки* ***(ЕЕДОП)*** *за всяко лице, чиито ресурси ще бъдат ангажирани в изпълнението на поръчката;*

1. Преди сключването на договор за обществена поръчка, възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за третите лица, ако има такива.

IV. ПОДИЗПЪЛНИТЕЛИ

С офертата си участниците може без ограничения да предлагат ползването на под-изпълнители.

Лице, което е дало съгласие да бъде подизпълнител на друг участник, не може да подава самостоятелно оферта.

Участниците посочват в офертата подизпълнителите и частта/процентно изражение/ от поръчката, която ще възложи на всеки от тях, ако възнамеряват да използват такива. В този случай, преди сключване на договор, те трябва да представят доказателство за поетите от подизпълнителите задължения.

Всяка оферта трябва да съдържа информация за видовете работи от предмета на поръчката, които ще се предложат на подизпълнители и съответстващият на тези работи дял в проценти от стойността на обществената поръчка, и предвидените подизпълнители. Когато, няма да бъдат използвани подизпълнители, това се отбелязва в ЕЕДОП.

Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата. Възложителят изисква замяна на подизпълнител, който не отговаря на някое от тези условия.

Когато участникът е посочил, че ще използва подизпълнители, за всеки подизпълнител се представя отделен ЕЕДОП, който съдържа информацията по чл. 67, ал. 1 от ЗОП.

Независимо от възможността за използване на подизпълнители отговорността за изпълнение на договора за обществена поръчка е на изпълнителя.

След сключване на договора и най-късно преди започване на изпълнението му, изпълнителят уведомява възложителя за името, данните за контакт и представителите на подизпълнителите, посочени в офертата. Изпълнителят уведомява възложителя за всякакви промени в предоставената информация в хода на изпълнението на поръчката**.**

V. ОБЕДИНЕНИЯ

При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

Лице, което участва в обединение, не може да подава самостоятелно оферта.

В процедура за възлагане на обществена поръчка едно физическо или юридическо лице може да участва само в едно обединение.

Когато участник в процедурата е обединение от физически и/или юридически лица, той може да докаже изпълнението на критериите за подбор с капацитета на трети лица при спазване на условията по чл. 65, ал. 2 – 4 от ЗОП, а именно:

-По отношение на критериите, свързани с професионална компетентност, участниците обединения могат да се позоват на капацитета на трети лица само ако лицата, с чиито образование, квалификация или опит се доказва изпълнение на изискванията на възложителя, ще участват в изпълнението на частта от поръчката, за която е необходим този капацитет.

-Когато участникът обединение се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения. Доказателства за разполагане с ресурсите на третите лица се представят от участника, определен за изпълнител, или при поискване в хода на процедурата в случаите на чл. 67, ал. 5 и 6 от ЗОП.

- Третите лица трябва да отговарят на съответните критерии за подбор, за доказването на които участникът обединение се позовава на техния капацитет и за тях да не са налице основанията за отстраняване от процедурата.

Възложителят отстранява от процедурата участник, за когото са налице основанията по чл. 54, ал. 1 от ЗОП и посочените от възложителя обстоятелства по чл. 55, ал. 1, т.1 от ЗОП, възникнали преди или по време на процедурата. Условието се прилага и когато участника в процедурата е обединение от физически и/или юридически лица и за член на обединението е налице някое от основанията за отстраняване.

*Когато участникът, определен за изпълнител, е обединение на физически и/или юридически лица, възложителя* ***не изисква*** *създаване на юридическо лице преди подписване на договора.*

*Единен европейски документ за обществени поръчки (ЕЕДОП) при участник обединение се представя за всеки от участниците в обединението* и от обединението*.*

При участие на обединение върху запечатаната непрозрачна опаковка на офертата задължително се посочва наименованието на обединението, както и наименованията и ЕИК на всеки от участниците в обединението.

В случай на участие на обединение, офертата на участника задължително трябва да съдържа – заверено копие на договора за обединение, а когато в договора не е посочено лицето, което представлява участниците в обединението – и документ, подписан от лицата в обединението, в който се посочва представляващият. Допуска се повече от едно лице да представляват обединението заедно и поотделно.

***В съответствие с чл. 37, ал.1 от ППЗОП договора за обединение трябва да:***

1. ***Определя партньор, който да представлява обединението за целите на обществената поръчка.***

В тази връзка задължително се посочва физическото лице, упълномощено да представлява обединението пред трети лица, в т.ч. и пред възложителя и да подписва всички документи от името на обединението, да подписва и подаде офертата, което да представлява обединението в хода на процедурата и при изпълнение на обществената поръчка. Допуска се повече от едно лице да представляват обединението заедно и поотделно. Ако в договора за създаване на обединение не е определено такова лице, то всички членове на обединението трябва с изрично пълномощно с нотариална заверка на подписите да овластят представител/и на обединението и по силата на което, упълномощения да задължава с подписа си обединението, да получава указания за и от името на всеки член на обединението/консорциума и да представлява обединението пред възложителя; да подписва всички документи от името на обединението, да подписва и подаде офертата, което да представлява обединението в хода на процедурата и при изпълнението.Допуска се упълномощаване на лице, различно от представляващия обединението да подписва документи в офертата, само при представяне на изрично пълномощно с нотариална заверка на подписа за изпълнението на такива задачи.

1. ***Да урежда солидарна отговорност;***
2. ***Да урежда относно конкретната обществена поръчка най- малко следното:***

***3.1. правата и задълженията на участниците в обединението;***

Договорът трябва да съдържа информация за правата и задълженията на всеки от членовете.

***3.2. разпределението на отговорността между членовете на обединението;***

Договорът за обединение трябва да съдържа клаузи или условия, които гарантират, че обединението (консорциума) е създадено за срок не по - малък от срока на действие на договора за обществена поръчка, както и че всички членове на обединението са задължени да останат в него до окончателното изпълнение и приемането му; чe всички членове на обединението (консорциума) са отговорни, заедно и поотделно, за изпълнението.

***3.3. дейностите, които ще изпълнява всеки член на обединението.***

Договорът трябва да съдържа клаузи, в които се определят точно и ясно разпределението на изпълнението на отделните видове дейности между отделните участници в обединението. Разпределението следва да посочва съответния вид дейност, който ще се изпълнява от всеки от членовете на обединението, като не е достатъчно посочване на процентното разпределение на дейностите. Изискването е с цел осигуряване на възможност за преценка за спазване на изискванията на ЗОП и документация за възлагане на обществена поръчка от отделните членове на обединението и съгласно чл. 59, ал. 6 от ЗОП

Документите в офертата, които представят информация за обединението като цяло се подписват от представляващия обединението, който заверява с подписа си и копия на документи, представени от партньорите за структуриране на офертата и доказване на съответствието с изискванията. Копията на документи, представени за нуждите на структурирането на офертата от всеки от партньорите се заверяват „вярно с оригинала” от лицето, което представлява обединението, посочено в договора за обединение или в документ, подписан от лицата в обединението, в който се посочва представляващият, или от друго упълномощено лице определено с изрично пълномощно с нотариална заверка на подписа. Същото лице подписва оригиналите на документи общи за обединението.

Всички общи за обединението документи, представени в оригинал, както и при заверяване „вярно с оригинала” на копия на документи от партньорите, касаещи конкретните партньори се подпечатват с печат на обединението или с печат на партньор от него, за който в договора за обединение е постигнато съгласие, че ще се ползва с такава цел.

Оригинални документи на партньорите в обединението се подпечатват с печатите на съответните партньори и се подписват от представляващите ги лица.

Когато не е приложен договор за обединение или в приложения такъв липсват клаузи, гарантиращи изпълнението на горепосочените условия участникът ще бъде отстранен от участие в процедурата за възлагане на настоящата обществена поръчка.

*Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.*

*Когато определеният изпълнител е неперсонифицирано обединение на физически и/или юридически лица, договорът за обществена поръчка се сключва, след като изпълнителят представи пред възложителя заверено копие от удостоверение за данъчна регистрация и регистрация по БУЛСТАТ или еквивалентни документи съгласно законодателството на държавата, в която обединението е установено.*

**Раздел II**

ИЗИСКВАНИЯ И УСЛОВИЯ КЪМ ГАРАНЦИЯТА ЗА ИЗПЪЛНЕНИЕ

1. Възложителят изисква от определения за изпълнител участник да предостави гаранция за изпълнение в размер от 1% от **стойността на договора**, без ДДС, която да обезпечи неговото изпълнение.

2. Гаранцията за изпълнение се предоставя в една от следните форми:

* депозит на парична сума по сметка на възложителя;
* банкова гаранция в полза на възложителя;

-застраховка, която обезпечава изпълнението чрез покритие на отговорността на изпълнителя.

Гаранцията за изпълнение под формата на „парична сума'' или „банкова гаранция" може да се предостави от името на изпълнителя за сметка на трето лице - гарант.

Участникът, определен за изпълнител, избира сам формата на гаранцията, която да обезпечи изпълнението на договора.

Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

Условията и сроковете за задържане или освобождаване на гаранцията за изпълнение се уреждат в договора за обществена поръчка.

Когато гаранцията, която да обезпечи изпълнението на договора е под формата на парична сума, същата се внасят по следната банкова сметка на възложителя:

**IBAN: BG22CECB97903342797200**

**BIC: CECBBGSF**

**БАНКА: Централна Кооперативна Банка**

В нареждането за плащане следва да се посочи **„Гаранция по договор за изпълнение на обществна поръчка №....в РОП към АОП“**

Когато гаранцията, която да обезпечи изпълнението на договора се представя като банкова гаранция, тя трябва да е безусловна, неотменима, в полза на възложителя и **със срок на валидност -** за целия срок на действие на договора плюс 30 (тридесет) дни след прекратяването/окончателното му изпълнение.

Банковите разходи по откриването на банковата гаранция са за сметка на изпълнителя. Изпълнителят трябва да предвиди и заплати своите такси по откриване и обслужване на гаранцията така, че размерът на получената от възложителя гаранция да не бъде по-малък от определения в настоящата процедура.

Когато гаранцията, която да обезпечи изпълнението на договора се представя под формата на застраховка, която обезпечава изпълнението чрез покритие на отговорността на изпълнителя, съответно вземането на възложителя в размер на 1 % от общата стойност на договора за срока на неговото действие плюс 30 календарни дни след прекратяването/окончателното му изпълнение – застрахователния договор се сключва от изпълнителя в полза на възложителя (трето ползващо се лице). Всички разходи по сключване на застрахователния договор са за сметка на изпълнителя. Изпълнителят е длъжен да заплаща дължимите премии към застрахователя за да поддържа застрахователно покритие в размер на 1% от общата стойност на договора за срока на неговото действие и 30 календарни дни след изтичането му, така, че размерът на получената от възложителя гаранция да не бъде по-малък от определения в настоящата процедура.

Възложителят освобождава гаранцията, без да дължи лихви, разноски или други плащания за периода, през който средствата законно са престояли при него, съответно изпълнителят е бил рестриктиран да ги използва.

Документът, удостоверяващ предоставянето на гаранцията се представя в оригинал. При представяне на гаранция под формата на застраховка, изпълнителят е длъжен да предостави оригинала на застрахователната полица или друг приет от възложителя за подходящ документ при сключване на договора за обществена поръчка.

**Раздел III**

**УКАЗАНИЯ ЗА ПОДГОТОВКА И ПРЕДСТАВЯНЕ НА ОФЕРТАТА**

1. Участниците в настоящата обществена поръчка трябва да подготвят своята оферта в съответствие с изискванията, посочени в Закона за обществените поръчки и Правилника за прилагането му (ППЗОП),както и в съответствие с изискванията на Възложителя, посочени в настоящата документация.

2. Всеки участник има право да представи само една оферта.

3. Лице, което участва в обединение или е дало съгласие да бъде подизпълнител на друг участник, не може да подава самостоятелно оферта.

4. В процедурата за възлагане на обществена поръчка едно физическо или юридическо лице може да участва само в едно обединение.

5. Свързани лица не могат да бъдат самостоятелни участници в една и съща процедура.

6. Офертата и всички документи, приложени към нея се предоставят на български език. Когато е представен документ на чужд език, той се придружава от превод на български език.

7. Всички документи, които не са оригинали, и за които не се изисква нотариална заверка, следва да бъдат заверени от участника на всяка страница с гриф "Вярно с оригинала", подпис на лицето и печат (ако има печат).

8. Офертата и всички документи и предложения, приложени към нея трябва да бъдат подписани от законния представител на участника съгласно търговската му регистрация или от надлежно упълномощено/и лице или лица с изрично пълномощно в оригинал или нотариално заверено копие, което се представя към офертата.

9. До изтичането на срока за подаване на офертите всеки участник може да промени, да допълни или да оттегли офертата си.

10. Всички разходи по подготовката и подаването на оферти са за сметка на участниците в процедурата.

11. Възложителят предоставя неограничен, пълен, безплатен и пряк достъп до документацията за обществената поръчка на официалната интернет страница на община Садово, секция - „Профил на купувача".

**Раздел IV**

**СЪДЪРЖАНИЕ НА ОФЕРТАТА**

**Съдържание на опаковката:**

Препоръчително е участникът да подреди документите и информацията в офертата, които са извън плика с надпис "Предлагани ценови параметри" в папка и като първи по ред документ да приложи „Опис на представените документи”, като следващите го документи и информация се подреждат в последователност според посочването им в описа.

**1.** **Опис на представените документи** (в свободен текст).

**2. Информация относно личното състояние и критериите за подбор**

**2.1.** *ВАЖНО: Единният европейски документ за обществени поръчки се предоставя в електронен вид по образец, утвърден с акт на Европейската комисия.*

*Приложения от участниците еЕЕДОП ще се счита за Приложение № 1 за целите на настоящата обществената поръчка.*

*Подготовка на образец на ЕЕДОП.*

*Чрез използване на осигурената от ЕК безплатна услуга чрез информационната система за eЕЕДОП. Системата може да се достъпи чрез Портала за обществени поръчки, секция РОП и е-услуги/ Електронни услуги на Европейската комисия, както и директно на адрес* [*https://ec.europa.eu/tools/espd*](https://ec.europa.eu/tools/espd) *.*

*При подготовката на конкретна процедура възложителят създава образец на еЕЕДОП чрез маркиране на полетата, които съответстват на поставените от него изисквания, свързани с личното състояние на кандидатите/участниците и критериите за подбор. Генерираните файлове (espd-request) се предоставят на заинтересованите лица по електронен път с останалата документация за обществената поръчка.*

*Стопанският субект зарежда в системата получения XML файл, попълва необходимите данни и го изтегля (espd-response), след което ЕЕДОП следва да се подпише с електронен подпис от съответните лица. Важно!*

*Системата за еЕЕДОП е онлайн приложение и не може да съхранява данни, предвид което еЕЕДОП в XML или PDF формат винаги трябва да се запазва и да се съхранява локално на компютъра на потребителя.*

*Допълнителна информация, относно попълването и представянето на еЕЕДОП може да бъде намерена на интернет страницата на Агенция по обществените поръчки:* [*http://www.aop.bg/fckedit2/user/File/bg/practika/MU4\_2018.pdf*](http://www.aop.bg/fckedit2/user/File/bg/practika/MU4_2018.pdf)

*Един от възможните начини за предоставяне на ЕЕДОП в електронен вид е той да бъде цифрово подписан и приложен на подходящ оптичен носител към пакета документи за участие в процедурата. Форматът, в който се предоставя документът не следва да позволява редактиране на неговото съдържание.*

*Друга възможност за предоставяне е чрез осигурен достъп по електронен път до изготвения и подписан електронно ЕЕДОП. В този случай документът следва да е снабден с т.нар. времеви печат, който да удостоверява, че ЕЕДОП е подписан и качен на интернет адреса, към който се препраща, преди крайния срок за получаване на заявленията/офертите.*

*Важно! В случаите когато ЕЕДОП е попълнен през системата за еЕЕДОП, при предоставянето му, с електронен подпис следва да бъде подписана версията в PDF формат.*

**2.2.** Документи за доказване на предприетите мерки за надеждност, когато е приложимо.

**2.3.** При участници обединения, които не са юридически лица - копие от документ, от който да е видно правното основание за създаване на обединението, както и следната информация във връзка с настоящата обществена поръчка: правата и задълженията на участниците в обединението; разпределението на отговорността между членовете на обединението; дейностите, които ще изпълнява всеки член на обединението.

**3.Документи по чл. 39, ал. 3 от ППЗОП (Оферта):**

**3.1.** **Техническо предложение,** съгласно чл. 39, ал. 3, т. 1 от ППЗОП – документа се изготвя по образец на възложителя (*Приложение № 3*) и съдържа:

- документ за упълномощаване, когато лицето, което подава офертата, не е законният представител на участника, съгласно чл. 39, ал. 3, т. 1, буква „а“ от ППЗОП – когато е приложимо;

- предложение за изпълнение на поръчката, в съответствие с техническите спецификации и изискванията на възложителя, съгласно чл. 39, ал. 3, т. 1, буква „б“ от ППЗОП;

- декларация за съгласие с клаузите на приложения проект на договор, съгласно чл. 39, ал. 3, т. 1, буква „в“ от ППЗОП – включена в *Приложение № 3*;

- декларация за срока на валидност на офертата, съгласно чл. 39, ал. 3, т. 1, буква „г“ от ППЗОП – включена в *Приложение № 3*;

- декларация, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд, съгласно съгласно чл. 39, ал. 3, т. 1, буква „д“ от ППЗОП – включена в *Приложение №* 3;

- декларация за конфиденциалност по чл. 102, ал. 1 от ЗОП – *Приложение № 4* (ако е приложимо);

**Забележка: Участниците не могат да се позовават на конфиденциалност по отношение на предложенията от офертите им, които подлежат на оценка.**

***Техническото предложение, с изискуемите приложения към него, следва да бъде представен както на хартиен носител, така и на електронен носител в нередактируем формат (.pdf или еквивалент). При различие между съдържанието на хартиен и електронен носител, за меродавно ще се приема съдържанието на хартиен носител.***

* 1. **Ценово предложение,** съгласно чл. 39, ал. 3, т. 2 от ППЗОП– документа се изготвя по образец на възложителя ***(Приложение № 5)****.* Към него следва да се представи остойностена КСС за обекта (по образец, приложен в Excel – ***Приложение №№ 5.1)****.* Същата следва да бъде представена както на хартиен, така и на **електронен** **носител** (изготвен в Excel формат или еквивалентен), като заедно с ценовото предложение се поставят в ***отделен, запечатан, непрозрачен плик* с надпис** „**Предлагани ценови параметри**“.

Общата цена за изпълнение на дейностите следва да бъде посочена в български лева без включен ДДС и с включен ДДС с думи и цифри.

Стойността, предложена от участника, следва да включва всички преки и косвени разходи **за извършване на строително-монтажните работи**, вкл. тези за подготовката на строителството, за извършването на временните строителни работи, за осигуряване транспорта на машините и заплащането на труда, временната организация на движението, депонирането на негодни почви и строителни отпадъци, промяна в организацията на строителството, охрана на труда, застраховка на професионалната отговорност, разходи за геодезическо заснемане, лабораторни проби и изпитвания, разходите за отстраняване на всякакви дефекти до изтичането на гаранционния срок на изпълнените строително-монтажни работи и др. присъщи разходи, неупоменати по-горе, необходими за качественото и точно изпълнение на дейностите от обхвата на обществената поръчка.

Предложената обща цена за изпълнение на обществената поръчка**,** **е крайна и не подлежи на увеличение.**

На оценяване подлежи предложената цена без ДДС на участника, регистриран по ЗДДС, съответно крайната цена за участника, който не е регистриран по ЗДДС.

*Забележка:* При изготвяне на ценовото предложение и КСС всички единични цени и стойности да са изчислени с точност до 2-рия знак (т.е. закръглени до 2-рия знак) след десетичната запетая. Следва да е налице пълно съответствие между цената за изпълнение на договора, посочена в Ценовото предложение и крайната стойност по КСС, в противен случай участниците ще бъдат отстранени от участие в процедурата. Аритметичното несъответствие между общата цена и стойностите за отделните дейности, както и несъответствие в представеното от участниците КСС с образеца на възложителя (липсващи редове и дейности, подмяна на дейности и/или количества, предложени алтернативи), също ще доведат до отстраняване от процедурата.

*Забележка:* Извън плика „Предлагани ценови параметри“ не трябва да е посочена никаква информация относно цената. Участници, които по какъвто и да е начин са включили някъде в офертата си извън плика „Предлагани ценови параметри” елементи, свързани с предлаганата цена (или части от нея), ще бъдат отстранени от процедурата.

*Забележка:* Максималният разполагаем финансов ресурс на Възложителя за изпълнение на предмета на настоящата поръчка е в размер на обявената прогнозна стойност за обществената поръчка. Офертите на участниците **не трябва да надхвърлят максималния одобрен бюджет на поръчката, както и съответните бюджети по бюджетни пера.** Участник, предложил обща цена за изпълнение по-висока от прогнозната й стойност, ще бъде отстранен от участие.

*Забележка:* При несъответствие между изписаната с цифри и с думи обща цена, за вярна ще се приема посочената словом цена.. При несъответствие между КСС на хартиен и електронен носител, за вярно се приема приложеното КСС на хартиен носител.

**4. Указания за попълване на ЕЕДОП:**

**4.1.** еЕЕДОП се представя по стандартен образец, утвърден с Регламент за изпълнение (ЕС) 2016/7 на Комисията от 05.01.2016 г.

**4.2.** Чрез еЕЕДОП се декларират липсата на основанията за отстраняване и съответствието с критериите за подбор и се предоставя съответната информация, изисквана от възложителя. В документа се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която подателят на документа е установен, са длъжни да предоставят информация.

**4.3.** Лицата, представляващи всеки икономически оператор (участник, подизпълнител, трето лице, член на обединение), от които се попълва и представя еЕЕДОП са изброени в чл. 40 от ППЗОП. Когато декларираните обстоятелства, свързани с личното състояние (Част ІІІ от еЕЕДОП) се отнасят за повече от едно лице, всички тези лица могат да подпишат един и същ ЕЕДОП. Когато е налице необходимост от защита на личните данни или при различие в обстоятелствата, свързани с личното състояние, се попълва отделен еЕЕДОП за всяко лице или за някои от лицата. Когато се подава повече от един еЕЕДОП, обстоятелствата, свързани с критериите за подбор, се съдържат само в еЕЕДОП, подписан от лице, което може самостоятелно да представлява съответния стопански субект (участник, подизпълнител, трето лице, член на обединение).

**4.4**. Участниците могат да използват възможността по чл. 67, ал. 3 от ЗОП, когато е осигурен пряк и неограничен достъп по електронен път до вече изготвен и подписан електронно еЕЕДОП. В тези случаи вместо еЕЕДОП се представя декларация по образец, с която се потвърждава актуалността на данните и автентичността на подписите в публикувания ЕЕДОП, и се посочва адресът, на който е осигурен достъп до документа (*Приложение № 2*) *(в оригинал)* (ако е приложимо).

**4.5.** Участниците са длъжни да подпишат документа, като съобразят декларациите инкорпорирани в него, както и че при предоставяне на неверни данни носят наказателна отговорност съгласно Наказателния кодекс на Република България.

* 1. Възложителят може да изисква от участниците по всяко време да представят всички или част от документите, чрез които се доказва информацията, посочена в еЕЕДОП, когато това е необходимо за законосъобразното провеждане на процедурата

**5. Изисквания към съдържанието на предложението за изпълнение на поръчката**, **в съответствие с техническите спецификации и изискванията на възложителя, съгласно чл. 39, ал. 3, т. 1, буква „б“ от ППЗОП.**

**ВАЖНО!**

**Участник се отстранява от процедурата:**

1. **Ако не е разработил техническото предложение съгласно техническите спесификации и предварително обявените условия на ВЪЗЛОЖИТЕЛЯ.**
2. **Ако се установи несъответствие между който и да е от елементите на техническото предложение и изискуемия линеен график за изпълнение на поръчката;**
3. **Ако е налице несъответствие/несъгласуваност/противоречие между елементи на отделните раздели/части/компоненти на техническото предложение.**

**Раздел V**

**ПРЕДСТАВЯНЕ НА ОФЕРТАТА**

Документите, свързани с участието в процедурата, се представят от участника, или от упълномощен от него представител – лично или чрез пощенска или друга куриерска услуга с препоръчана пратка с обратна разписка, на адреса, посочен от възложителя.

Документите се представят в запечатана непрозрачна опаковка. Участникът трябва да представи своята оферта заедно с всички изискуеми от Възложителя документи, на адрес: **гр. Садово, п.к.: 4122, ул. „Иван Вазов“ № 2**, всеки работен ден от 8:00 до 17:00 часа. Върху опаковката се посочват:

ДО

ОБЩИНА САДОВО

Ул. „Иван Вазов“ № 2

Гр. Садово, п.к. 4122

**ОФЕРТА**

**за участие в открита процедура за възлагане на обществена поръчка с предмет:**

**„Извършване на строително – монтажни работи при изпълнение на проект: „Рехабилитация на съществуващи общински пътища и съоръжения и принадлежностите към тях на територията на община Садово“**

наименование на участника,

включително участниците в обединението (когато е приложимо),

адрес за кореспонденция, телефон и

по възможност – факс и електронен адрес

В непрозрачната запечатана опаковка са включени документите описани в раздел IV, както и отделен запечатан непрозрачен плик с надпис "Предлагани ценови параметри", който съдържа ценовото предложение на участника по раздел IV, т. 3.2.

При изготвяне на офертата всеки участник трябва да се придържа точно към обявените от възложителя условия.

*Забележка:* Представянето на оферта за участие в настоящата процедура, задължава участника да приеме напълно всички изисквания и условия, посочени в тази документация, при спазване на ЗОП.

Поставянето на различни от тези условия и изисквания от страна на участника не ангажира по никакъв начин Възложителя.

**Раздел VI**

**СРОК ЗА ПРЕДАВАНЕ НА ОФЕРТАТА**

1. Офертите трябва да бъдат получени от възложителя на адреса и в срока, посочени в обявлението за настоящата обществена поръчка.

2. В случай, че в срока за получаване на оферти за участие, не е постъпила оферта за участие или е получена само една оферта, възложителят може да удължи срока за получаване на оферти.

Всеки участник следва да осигури своевременното получаване на офертата от възложителя.

До изтичане на срока за получаване на оферти, всеки участник може да промени, допълни или оттегли офертата си. Оттеглянето на офертата прекратява по-нататъшното участие на участника в процедурата. Допълнението и промяната на офертата трябва да отговарят на изискванията и условията за представяне на първоначалната оферта, като върху плика бъде отбелязан и текст **„Допълнение/Промяна на оферта”** **с входящ номер …….. за участие в открита процедура по реда на ЗОП с предмет: „(изписва се** **целия предмет)”**, **за обособена позиция …..**

**Раздел VII**

**ПРИЕМАНЕ НА ОФЕРТИ / ВРЪЩАНЕ НА ОФЕРТИ**

При получаване на офертата върху опаковката се отбелязват поредният номер, датата и часът на получаването, за което на приносителя се издава документ. Възложителят не приема за участие в процедурата и връща незабавно на участниците оферти, които са представени след изтичане на крайния срок за получаване или в незапечатана опаковка или опаковка с нарушена цялост. Тези обстоятелства се отбелязват в регистъра по чл. 48, ал. 1 от ППЗОП.

Когато към момента на изтичане на крайния срок за получаване на оферти, пред мястото, определено за тяхното подаване, все още има чакащи лица, те се включват в списък, който се подписва от представител на възложителя и от присъстващите лица. Офертите на лицата от списъка се завеждат в горепосочения регистър на възложителя. Не се допуска приемане на оферти от лица, които не са включени в списъка.

Получените оферти се съхраняват при възложителя до деня и часа, определени за отваряне на офертите. Тогава се предават на председателя на комисията, за което се съставя протокол, подписан от предаващото лице и от председателя на комисията.

**Раздел VIII**

**КОМУНИКАЦИЯ МЕЖДУ ВЪЗЛОЖИТЕЛЯ И УЧАСТНИЦИТЕ**

Всички комуникации и действия на възложителя и на участниците, свързани с настоящата процедура, са в писмен вид.

Участникът може да представя своите писма и уведомления в деловодството на възложителя, всеки работен ден; по факс, по пощата или куриерска служба, или по електронен път при условията и по реда на Закон за електронния документ и електронните удостоверителни услуги.

Лицата може да поискат писмено от възложителя разяснения по документацията за участие, решението или обявлението до 7 дни, преди изтичането на срока за получаване на офертите. Възложителят не предоставя разяснения, ако искането е постъпило след този срок.

Разясненията се публикуват на профила на купувача в срок до три дни от получаване на искането и в тях не се посочва лицето, направило запитването.

**Раздел IX**

**ДРУГИ УСЛОВИЯ**

За всички неуредени въпроси в тази документация за участие се прилагат разпоредбите на Закона за обществените поръчки, Правилника за прилагане на Закона за обществените поръчки и другите действащи нормативни актове, свързани с предмета на обществената поръчка.

В случай, че участниците в процедурата представят документи на език, различен от българския, и същите са представени и в превод на български език, при несъответствие в записите при различните езици, за валидни се считат записите на български език.

При противоречие в записите на отделните документи от документацията валидни са записите в документа с по-висок приоритет, като приоритетите на документите са в следната последователност:

а) Решение за откриване на открита процедура;

б) Обявление за обществена поръчка;

в) Техническата спецификация;

г) Указанията за участие и подготовка на офертата;

д) Проекта на договор;

е) Приложенията и образците.

**Документът с най-висок приоритет е посочен на първо място.**

**Информация за задълженията, свързани с данъци и осигуровки, опазване на околната среда, закрила на заетостта и условията на труд**

Участниците могат да получат необходимата информация за задълженията, свързани с данъци и осигуровки, опазване на околната среда, закрила на заетостта и условията на труд, които са в сила в Република България и относими към строителството, предмет на поръчката, както следва:

* + *Относно задълженията, свързани с данъци и осигуровки:*

Национална агенция по приходите:

Информационен телефон на НАП- 0700 18 700

Интернет адрес: <https://www.nap.bg/>

* + *Относно задълженията за опазване на околната среда:*

Министерство на околната среда и водите

Информационен център на МОСВ  
София 1000, ул. "У. Гладстон" № 67  
Телефон: 02/ 940 6331

Интернет адрес: <https://www.moew.government.bg/>

* + *Относно задълженията, свързани със закрила на заетостта и условията на труд:*

Министерство на труда и социалната политика

София 1051, ул. „Триадица“ № 2

Телефон 02/ 8119 443

Интернет адрес: <https://www.mlsp.government.bg/>

**ЧАСТ ТРЕТА**

**ОБРАЗЦИ НА ДОКУМЕНТИ И ПРИЛОЖЕНИЯ. ПРОЕКТ НА ДОГОВОР**

1. Приложение № 1 – еЕЕДОП;

2. Приложение № 2 – Декларация ЕЕДОП по чл. 44, ал. 2 от ППЗОП;

3. Приложение № 3 - Техническо предложение за изпълнение на поръчката по чл. 39, ал. 3, т. 1 от ППЗОП;

4. Приложение № 4 - Декларация за конфиденциалност по чл. 102, ал. 1 от ЗОП

5. Приложение № 5 – Ценово предложение по чл. 39, ал. 3, т. 2 от ППЗОП.

6. Приложение № 5.1. - КС (във формат Excel)

7. Приложение № 6 – Методика за определяне на комплексната оценка на офертите

8. Приложение № 7 – Технически спецификации и одобрен инвестиционен проект

9. Приложение № 8 – Проект на Договор

1. Съгласно § 2, т. 66 от ДР на ЗОП “годишен общ оборот“ е сумата от нетните приходи от продажби. [↑](#footnote-ref-1)